
A V I Z

asupra  proiectului de Lege pentru ratificarea Convenţiei între România şi Republica Tadjikistan pentru  evitarea  dublei impuneri şi  prevenirea  evaziunii  fiscale cu  privire la  impozitele pe  venit şi  pe  capital, semnată la Duşanbe la          6  decembrie 2007
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru ratificarea Convenţiei între România şi Republica Tadjikistan pentru  evitarea  dublei impuneri şi  prevenirea  evaziunii  fiscale cu  privire la  impozitele pe  venit şi  pe  capital, semnată la Duşanbe la 6  decembrie 2007, trimis cu adresa nr. PL-x 354 din 17 iunie 2008  şi înregistrat cu nr.31/ 581 din 18 iunie 2008.
 Potrivit dispoziţiilor art.75 din Constituţia României, republicată, şi ale art.92 alin. (8) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  primă Cameră  sesizată. 
             
În temeiul  prevederilor art. 61 din Regulamentul Camerei Deputaţilor, republicat, cu  modificările ulterioare, Comisia a dezbătut proiectul de lege menţionat mai sus, în şedinţa din  9  septembrie  2008.



Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr.531 din  7 mai 2008. 

În urma dezbaterilor, cu unanimitate de  voturi, s-a hotărât avizarea favorabilă a proiectului de lege.


În raport cu obiectul şi conţinutul său, proiectul de lege  face parte din categoria legilor ordinare.

